यदि यही कैमरा हमारे बच्चों की गतिविधियों को भी कैद करने लगे तो हमें कैसा लगेगा? अब बच्चे भी स्मार्ट फोन रखने लगे हैं. बच्चे इंस्टाग्राम पर अपनी तस्वीरें अपलोड करते हैं. ये दुनिया के सामने जा रही है. कहीं कोई बैठा इन तस्वीरों के साथ छेड़खानी कर रहा है. कोई फिल्म बना रहा है. बच्चों की अनुचित गतिविधियों वाली फिल्में बहुत ऊंची कीमत पर बिकती हैं. ये भी बेची जा रही हैं. जगदीश महापात्रा ने एक और महत्वपूर्ण बात बताई कि जब हम स्मार्ट टीवी देखते हैं तो स्मार्ट टीवी भी हमें देखता रहता है. हम अगर अपनी पत्नी, गर्ल फ्रेंड, मां या दोस्त के साथ बैठे हुए हैं तो वो हमारी तस्वीर लेकर कहीं और भेज रहा है. टीवी के सामने अक्सर लोग दृश्य देखते हुए एक दूसरे का आलिंगन लेते हैं, एक दूसरे का गाल छूते हैं, बात करते हैं. ये सारी तस्वीरें कहीं न कहीं जा रही हैं और वो कहीं जाकर एडिट होकर एक अजीब तरह की कहानीनुमा फिल्म के रूप में बिकती हैं. जो पोर्न साइट के ऊपर कोई भी कभी देख सकता है.